Fjórða daginn í röð komu nokkur hundruð saman í gær og mótmæltu við ráðhús Akron-borgar í Ohio í Bandaríkjunum. Ástæða mótmælanna er sú að lögreglumenn skutu svartan mann til bana fyrir viku.
Myndband úr búkmyndavél lögreglumanns sýnir átta lögreglumenn skjóta tugum byssukúla að Jayland Walker, sem var hálfþrítugur. Hann var stöðvaður fyrir umferðarlagabrot og reyndi flýja af vettvangi.
Lögreglan birti upptökur af atvikinu í gær en Walker er sagður hafa skotið að lögreglumönnum áður en hann flúði. Lögreglumennirnir umkingdu hann á bílastæði og skutu allir á hann. Steve Mylett, lögreglustjóri í Akron, kveðst ekki vita nákvæmlega hve margar kúlur hæfðu Walker en að skýrsla réttarmeinafræðings sýni sextíu skotsár á líkama hans.
the M.E.'s (medical examiner's) report indicates over 60 wounds to Mr. Walker's body.
Öllum lögreglumönnunum hefur verið gert að stíga til hliðar meðan rannsókn stendur yfir.Atvik á borð við þetta, sem þykja sýna ofbeldi lögreglu og kynþáttahatur, hafa vakið hörð viðbrögð og mótmæli í Bandaríkjunum undanfarin misseri og ár. Upptakan sem varð almenningi sýnileg í vikunni vakti mikla reiði almennings. Aðgerðirnar í Akron hafa að mestu verið friðsamlegar en í gær nálguðust nokkrir mótmælenda varðlínu lögreglumanna og hrópuðu að þeim. Yfirvöld í borginni lögðu öflugum farartækjum á borð við snjóruðningsbíla við lögreglustöðina af ótta við að upp úr syði.